Планинарски спортски клуб

Матични број: 07359357

PIB: 101928166

Текући рачун:

310-156067-37



**"ЧЕЛИК"**

С м е д е р е в о

Крађорђева 43.

www.pkcelik.org

Телефон: 026 / 225-700

**ИНФОРМАЦИЈА O УЧЕШЋУ НА ЧЕТВРТОМ КОЛУ ПОТ**

**НА АВАЛИ**

**Претходног викенда, у суботу 25.5.2019.год. одржно је четврто коло у лиги планинарске оријентације за 2019.год. Трка је у организацији ПСК ''Авала'' из Београда одржана на теренима у Авале са стартом и циљем код планинарског дома Чарапићев брест. ПСК ''Челик'' је учествовао са 10 екипа од пионирских до ветеранских, са укупно 31 такмичара. Имали смо по четири екипе у најмлађим категоријама, женског и мушког састава, две мушке сениорске екипе, једна женска сениорска, једна женска ветеранска и две мушке ветеранске. На такмичењу је конципирана стаза за све категорије од постављача стаза Николе Спасковића и Синише Савића чланова клуба домаћина. На такмичењу је учествовало 5 клубова са 22 екипе. Стазе су биле дуге 2,6 км за најмлађе, који су имали 4 контролних тачака, до 11 км за сениоре који су имали 10 контрола. Стазе су конципиране по ширем реому Авале: реону око споменика незнаном јунаку, авалског торња (поноса наше државе), реонима Звечаре, Бледевца, Винограда, Брђана, Сокола, Бавчине, Врановца и дргим лепим пределима. Ишло се кроз шуме, преко ливада, шумским стазама и путевима, кроз и преко увала и јарака, кроз густу и ређу шуму, преко каљавих путева од рано јутрошње кише и ... Све ово није сметало члановима Челика да постигну најбоље резултате. Челик је освојио 9 медаља: 5 златних, 3 сребрне и једна бронзана, и тако се учврстио на првом месту лиге у Планинарској оријентацији. Највише радују победе најмлађих, пре свих пионирки и пионира. Друга челикова женска пионирска екипа је победила , а била је у саставу:Марта Трајковић, Ања Манојловић и Елена Ракић, док је прва екипа у саставу:Софија Николић, Сенка Ранковић и Мина Вучковић била друга. Код пионира је победила Челикова прва екипа у саставу:Немања Васиљевић, Илија Милутиновић и Сава Величковић, док је друга у саставу: Лазар Милутиновић, Михајло Минић и Константин Јоцовић освојила сребрну медаљу. Победнички пехар освојила је и прва челикова сениорска екипа која је наступила у стандарном саставу:Саша Николић, Дрјан Ранковић и Милош Каруповић. Женска сениорска екипа у саставу:Теодора Милутиновић, Марија Трајковић, Јелена Живојиновић и Биљана Аранђеловић је трећа. Златне медаље освојила је и женска ветеранска екипа у саставу:Наташа Станисављевић, Биљана Грујић и Данијела Јеремић. Челикову ниску успеха заокружиле су мушке ветеранске екипе. Друга ветеранска екипа у саставу:Драган Николић, Бранко Грујић и Штефан Рилинг освојила је златну а прва сребрну медаљу. Прва екипа је била у саставу:Драган Павловић, Драгутин Јеремић и Драган Тасић. Поред 5 пехара за победнике у категоријама, Челик је као најмасовнији клуб на овом такмичењу, које се одвија у оквиру МАЈСКИХ СПОРТСКИХ ДАНА под називом Меморијал ''др Владимира Ковачевића'', освојио и велики пехар организатора такмичења.**

**Након доделе медаља и пехара, чланови Челика су обележили рођендан својих чланова Руже и Марте Трајковић, дружили се на прелепим теренима Авале и посетили су авалски торањ. Видик са торња је био изузетан, тако да је поглед сезао и до нашех Смедерева. Јасно се видела смедеревска тврђава.**

**Трошкови учешча на такмичењу су: Превоз је обављен са 7 аутомобила, с тим што су два такмичара долазили из Београда, док је један (Милан Мијаиловић) ишао сам из Смедерева да би наставио своје приватне послове. Возили су: Драган Николић, Марко Трајковић, Александар Живојиновић, Дејан Ранковић, Саша Николић, Наташа Станисављевић и Бранко Грујић, а од БГ западна капија до Авале Драган Павловић. Децу из Водња су до Смедерева довезли њихови родитељи. Километража у оба правца је 100 км, што по одобрењу од 8л/100 км, произлази право на надокнаду горива у износу од 8 л по возилу из СД. Гориво на које је имао право Павловић(за 48 км = 3,84 л) сипао је Бранко Грујић, а Павловићу је исплатио паре у противвредности цене горива. Трошкове горива за свој одлазак у БГ покрили су породица Трајковићи и Милан Мијаиловић, као и долазак деце из Водња до СД породице Минић и Вучковић. Стартнина у износу од 1.800,00 дин, коју је платио Грујић, надокнађена је са горивом, тако је Грујић сипао 20 л иако је имао право на (8+3,84+10,97=22,81). Дакле укупни трошкови су 18.911,28 дин., у које је ушао трошак стартнине.**

**Прилози:**

**1.Признаница бр. 1, ПСК ''Авала'' Београд на износ од 1.800,00 дин.**

**2.Рачун БИ 319527 1.364,00 дин.**

**3.Рачун БИ 982241 1.312,80 дин.**

**4.Рачун БИ 319529 1.364,00 дин.**

**5.Рачун БИ 319526 3.282,00 дин.**

**6.Рачун БИ 982790 1.316,00 дин.**

**7.Рачун БИ 982788 1.316,08 дин. Укупни трошкови 9.954,88 дин.**

**У Смедереву ПРЕДСЕДНИК КОМИСИЈЕ ПСК ЧЕЛИК ЗА 25.5.2019.год. ОРИЈЕНТИРИНГ И ПЛАНИНАРСКУ ОРИЈЕНТАЦИЈУ Небојша Миловановић**